Apátfalva története | Csongrád megyei települések | Szeged - delmagyar.hu
Csongrád megyei települések > Apátfalva története
Apátfalva története
2008.03.04. 11:18
A hangulatos, ma is sajátos faluképet mutató település: Apátfalva az 1334. évi pápai tizedjegyzékben szerepel először "Pothfalua" néven.
A nép ma is sokszor Pátfalvának hívja. Neve onnan származik, hogy a falut a csanádi monostor apátja birtokolta. Dózsa előhadát Báthori István temesi főispán és Csáki Miklós csanádi püspök Apátfalvánál verte meg 1514. május 23-án. A török alatt elpusztult települést 1753-ban jászsági, Heves megyei és környékbeli családokkal népesítették be.
A betelepült jászsági, palócföldi családok hagyományaikat a II. világháborúig megőrizték. A lányok, asszonyok "testhözálló"-t és 4-5 alsószoknyát viseltek. Több család napjainkig használja az elődöktől örökölt, festett parasztbútorokat.
A faluban számos fűrészelt deszkaoromzatú, klasszicizáló homlokzatú, vakolatdíszes, XX. század eleji parasztház látható.
A település megközelíthető közúton: az 5-ös úton Szegedig, onnan a 43-as úton Makót elhagyva kb. 7 km; vasúton: a Békéscsaba-Kétegyháza-Mezőhegyes-Újszeged vonalon.
Közérdekű szolgáltatások Ambrózfalván